ai4bharat/Pralekha huggingface dataset:
উপ-রাষ্ট্রপতিরসচিবালয়
ভগবান মহাবীরের জীবনাদর্শ বিশ্ব জুড়ে আজও সমান প্রাসঙ্গিক : উপ-রাষ্ট্রপতি
ভারতে আধ্যাত্মিক বোধের অগ্রগতিতে জৈন ধর্মের বিপুল অবদান রয়েছে – শ্রী এম ভেঙ্কাইয়া নাইডু
নয়াদিল্লি, ১৭ এপ্রিল, ২০১৯
ভারতের উপ-রাষ্ট্রপতি শ্রী এম ভেঙ্কাইয়া নাইডু বলেছেন, সমসাময়িক বিশ্বে ভগবান মহাবীরের জীবনাদর্শ এবং জৈন ধর্মের আদর্শের প্রাসঙ্গিকতা আজও অটূট। শ্রী নাইডু বুধবার হায়দরাবাদে মহাবীর জয়ন্তী উপলক্ষে জৈন সেবাসঙ্ঘ আয়োজিত ভগবান মহাবীর জন্ম কল্যাণ মহোৎসবে ভাষণ দিচ্ছিলেন। তিনি আরও বলেন, বর্তমান সময়ের অত্যন্ত জরুরি কিছু প্রশ্নের জবাব ভগবান মহাবীরের আদর্শ, নৈতিকতা এবং শিক্ষা থেকে পাওয়া যেতে পারে।
শ্রী নাইডু বলেন, ভগবান মহাবীরের অহিংসা, বিশ্বাস এবং সর্বজনীন করুণার বার্তা নিরপেক্ষতা ও সততার পথকে আলোকিত করে। ভগবান মহাবীরের আধ্যাত্মিকতাবাদের আলোকশিখা এবং নৈতিক উৎকর্ষ মানবজাতির স্বার্থে শান্তি, সম্প্রীতি ও অগ্রগতির ক্ষেত্রে সকলকে অনুপ্রাণিত করে বলেও তিনি অভিমত প্রকাশ করেন।
ভারতে আধ্যাত্মিক ভাবধারার অগ্রগতিতে জৈন ধর্মের বিপুল অবদান রয়েছে উল্লেখ করে শ্রী নাইডু বলেন, বিশ্বাস, অহিংসা ও শান্তির আদর্শের প্রতি ভারতের অটল অঙ্গীকারগুলিকে এই ধর্ম-চেতনা আরও শক্তিশালী করেছে।
ভারতের গৌরবময় প্রাচীন সভ্যতার কথা উল্লেখ করে উপ-রাষ্ট্রপতি বলেন, ভারত বহু ক্ষেত্রে সারা বিশ্বে অগ্রণী ভূমিকা পালন করেছে। সারা বিশ্ব ভারতকে সংস্কৃতির পীঠস্থান হিসাবে গণ্য করে থাকে। মহান এই দেশে ভালোবাসা, শান্তি, সহনশীলতা ও সৌভ্রাতৃত্বের মূল্যবোধগুলি গভীর জ্ঞান ও প্রজ্ঞার গুরুত্বপূর্ণ উৎস, যা ভারতবর্ষকে বিশ্বগুরুর মর্যাদা দিয়েছে। এখন সময় এসেছে অগ্রণী ভূমিকা পালনের ক্ষেত্রে ভারতের গৌরবময় অতীতকে পুনরায় ফিরিয়ে আনার।
‘আমরা এক অস্থির সময়ে বাস করছি। সমগ্র বিশ্বই সন্ত্রাসবাদ, হিংসা ও যুদ্ধের মতো সমস্যার মুখোমুখি’ বলে উল্লেখ করে উপ-রাষ্ট্রপতি বলেন, এই সমস্ত সমস্যার সমাধানে, ‘হয় আমাদের জীবনযাত্রা বদলাতে হবে, নয়তো আমাদের কৃতকর্মের অবসম্ভাবী পরিণতির মুখোমুখী হতে হবে’।
2
শ্রী নাইডু বলেন, সন্ত্রাসের মদতদাতা কিছু মানুষ দেশ ও সমগ্র বিশ্বের সামাজিক মূল্যবোধগুলিকে দুর্বল করার চেষ্টা করছে। এ ধরণের অশুভ প্রচেষ্টার বিরুদ্ধে তিনি সমস্ত দেশকে এক জোট হওয়ার আহ্বান জানান। সার্বিক অগ্রগতি ও উন্নয়নের পূর্ব শর্ত হিসাবে তিনি সমস্ত মানুষকে শান্তি রক্ষার পরামর্শ দিয়ে বলেন, শান্তিপূর্ণভাবে সহাবস্থান বর্তমান সময়ের চাহিদা।
প্রাকৃতিক সম্পদের ব্যাপক অবক্ষয়ের প্রেক্ষিতে উদ্বেগ প্রকাশ করে উপ-রাষ্ট্রপতি বলেন, প্রকৃতির সঙ্গে মানুষের যে চিরাচরিত সম্পর্ক রয়েছে, তার সঙ্গে কোনোভাবেই আপষ করা চলবে না। ‘আমাদের প্রাকৃতি সম্পদের বেপরোয়া ব্যবহার অবিলম্বে নিয়ন্ত্রণ করতে হবে। সেই সঙ্গে, এ ধরণের সম্পদের ব্যবহারেও রাশ টানতে হবে’ বলে তিনি অভিমত প্রকাশ করেন।
ভারতীয় দর্শন সর্বদাই প্রকৃতির সঙ্গে শান্তিপূর্ণ সহাবস্থানে বিশ্বাস করে বলে উল্লেখ করে উপ-রাষ্ট্রপতি বলেন, ‘আমাদের প্রত্যেকের অতীত আত্মবীক্ষণ প্রয়োজন একই সঙ্গে প্রকৃতির প্রতি ভালোবাসা ও সহাবস্থান সংক্রান্ত মূল্যবোধগুলি উপলব্ধি করা আবশ্যক।
অনুষ্ঠানে শ্রীজৈন সেবা সংঘের সাধারণ সচিব শ্রী যোগেশ সিঙ্ঘী, সংঘের সভাপতি শ্রী ভিনোক কিমতে প্রমুখ উপস্থিত ছিলেন।
CG/BD/SB
(Visitor Counter : 224
কেন্দ্রীয়মন্ত্রিসভা
বিশেষ অর্থনৈতিক অঞ্চল আইন, ২০০৫ সংশোধনের জন্য অধ্যাদেশ জারিতে মন্ত্রিসভার অনুমোদন
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে ২০০৫ – এর বিশেষ অর্থনৈতিক অঞ্চল আইনের ২ নম্বর ধারার ৫ নম্বর উপ-ধারায় বর্ণিত ‘ব্যক্তিবিশেষ’ – এর সংজ্ঞায় সংশোধন করার জন্য একটি অধ্যাদেশ জারিতে অনুমোদন মিলেছে। এই সংশোধনের ফলে ঐ আইনে একটি ট্রাস্ট বা সংস্থাকে অন্তর্ভুক্ত করা হবে, যার ফলে ঐ সংস্থাটি বিশেষ অর্থনৈতিক অঞ্চলে ইউনিট স্থাপন করতে পারবে। এমনকি, আইনের ঐ সংজ্ঞায় কেন্দ্রীয় সরকার একজন ব্যক্তিবিশেষের নামও অন্তর্ভুক্ত করতে পারবেন এবং প্রয়োজন-ভিত্তিতে ঐ ব্যক্তি বা ট্রাস্টের নামে সরকার বিজ্ঞপ্তি জারি করতে পারবে।
বিশেষ অর্থনৈতিক অঞ্চল আইন, ২০০৫ – এর বর্তমান নিয়ম-নীতি অনুযায়ী, বিশেষ অর্ত্থনৈতিক অঞ্চলগুলিতে কোনও ট্রাস্টের ইউনিট স্থাপনের অনুমতি ছিল না। সংশ্লিষ্ট আইনে এই সংশোধনের ফলে ট্রাস্টগুলি এখন থেকে ইউনিট স্থাপনের অনুমতি পাবে। আশা করা হচ্ছে, মন্ত্রিসভার এই সিদ্ধান্তের ফলে বিশেষ অর্থনৈতিক অঞ্চলগুলিতে লগ্নি বৃদ্ধি পাবে।
CG/BD/SB
(Visitor Counter : 51
প্রধানমন্ত্রীরদপ্তর
জল সংরক্ষণ নিয়ে হরিয়ানার কুরুক্ষেত্রের বান গ্রামের বাসিন্দা অঙ্কুর-এর প্রয়াসের প্রশংসা প্রধানমন্ত্রীর
নয়াদিল্লি, ২৪ এপ্রিল, ২০২৩
প্রধানমন্ত্রী শ্রী নরেন্দ্র মোদী হরিয়ানার কুরুক্ষেত্রের বান গ্রামের বাসিন্দা অঙ্কুর-এর জল সংরক্ষণ নিয়ে উদ্যোগের প্রশংসা করেছেন।
কুরুক্ষেত্রের সাংসদ শ্রী নায়াব সাইনির ট্যুইটের প্রত্যুত্তরে প্রধানমন্ত্রী ট্যুইট করে বলেন :
“অপূর্ব প্রয়াস! জল সংরক্ষণের লক্ষ্যে কুরুক্ষেত্রের অঙ্কুর যে উদ্যোগ নিয়েছেন তা সকলকে দিশা দেখাবে।”
PG/AB/DM/
(
ভারী শিল্প মন্ত্রক
ভারতে অটোমোবাইল এবং অটো কম্পোনেন্ট শিল্প সংস্থার জন্য উৎপাদন সংযুক্ত উৎসাহ  প্রকল্পের “চ্যাম্পিয়ন ওইএম উৎসাহ প্রকল্প” এর আওতায় ২০ জন আবেদনকারীকে অনুমোদন দেওয়া হয়েছে
নয়াদিল্লী, ১১ ফেব্রুয়ারি, ২০২২
ভারতে অটোমোবাইল এবং অটো কম্পোনেন্ট শিল্প সংস্থার জন্য উৎপাদন সংযুক্ত উৎসাহ  প্রকল্পের আওতায় মোট ১১৫টি সংস্থা আবেদন জমা দিয়েছে। গত বছর ২৩শে সেপ্টেম্বর এ বিষয়ে একটি বিজ্ঞপ্তি প্রকাশ করা হয়। চলতি বছরের ৯ই জানুয়ারি পর্যন্ত এই প্রকল্প আবেদন জানানোর সুযোগ ছিল। আগামী পয়লা এপ্রিল থেকে টানা ৫ বছরের জন্য ভারতে উৎপাদিত অ্যাডভান্সড অটোমোটিভ টেকনোলজি  পণ্যের  নির্ধারিত বিক্রির জন্য উৎসাহ যোগানো হবে।
ভারতে অটোমোবাইল এবং অটো কম্পোনেন্ট শিল্প সংস্থার জন্য পিএলআই প্রকল্প অনুমোদন করা হয়েছে। এরজন্য ২৫ হাজার ৯৩৮ কোটি টাকা বাজেট বরাদ্দ করা হয়েছে। অটোমোবাইল এবং অটো কম্পোনেন্ট শিল্প সংস্থার জন্য পিএলআই প্রকল্প এএটি পণ্যগুলির দেশীয় পণ্যগুলির উৎপাদনে উৎসাহ যোগাবে। এতে কর্মসংস্থান সৃষ্টি হবে এবং অটোমোবাইল শিল্প ক্ষেত্রের বাজার আরও বেশি চাঙ্গা হয়ে উঠবে। উল্লেখ্য এই প্রকল্পে ১১৫টি আবেদন থেকে ২০ জন আবেদনকারীকে বেছে নেওয়া হয়েছে।
গাড়ি নির্মাণ শিল্পের জন্য পিএলআই প্রকল্পটি নতুন বিনিয়োগকারীদের জন্য এক উন্মুক্ত পরিবেশ তৈরি করেছে। এই ক্ষেত্রের জন্য পিএলআই প্রকল্পটি ইতিমধ্যেই চালু করা হয়েছে। এতে গাড়ি নির্মাণ শিল্পে দেশীয় বাজার যেমন বৃদ্ধি পেয়েছে তেমনই অন্যদিকে কর্মসংস্থানের সুযোগ তৈরি হয়েছে। পাশাপাশি জীবাশ্ম জ্বালানী ভিত্তিক পরিবহণ ব্যবস্থা থেকে স্বচ্ছ, সুস্থায়ী, উন্নত এবং আরও দক্ষ বৈদ্যুতিক যানবাহন ভিত্তিক ব্যবস্থায় উন্নতিসাধন সম্ভব হয়েছে। প্রধানমন্ত্রী শ্রী নরেন্দ্র মোদী যে আত্মনির্ভর ভারতের আহ্বান জানিয়েছিলেন,তার ডাকে সাড়া দিয়ে আগামীদিনে গাড়ি উৎপাদন শিল্পক্ষেত্রে ভারত বিশ্বের অন্যতম গন্তব্যস্থল হয়ে উঠবে।
(CG/SS/NS
নীতিআয়োগ
স্বাস্থ্য ক্ষেত্রে রাজ্যগুলির সার্বিক অগ্রগতি নিয়ে নীতি আয়োগের দ্বিতীয় পর্বের প্রতিবেদন প্রকাশিত
সামগ্রিক কাজকর্মের ভিত্তিতে কেরল, অন্ধ্রপ্রদেশ ও মহারাষ্ট্র ওপরের দিকে রয়েছে
নয়াদিল্লি, ২৬ জুন ২০১৯
স্বাস্থ্য ক্ষেত্রে রাজ্য ও কেন্দ্রশাসিত অঞ্চলগুলির সার্বিক অগ্রগতি নিয়ে নীতি আয়োগের পক্ষ থেকে দ্বিতীয় পর্বের প্রতিবেদন মঙ্গলবার নতুন দিল্লিতে প্রকাশ করা হয়েছে। এই পর্বের প্রতিবেদনে রাজ্য ও কেন্দ্রশাসিত অঞ্চলগুলির স্বাস্থ্য ক্ষেত্রে সামগ্রিক পরিবর্তন তথা ধাপে ধাপে অগ্রগতির তথ্য প্রকাশিত হয়েছে। রাজ্য ও কেন্দ্রশাসিত অঞ্চলগুলিতে ২০১৬-১৭ এবং ২০১৭-১৮ এই দুই অর্থবর্ষে স্বাস্থ্য ক্ষেত্রে ক্রমান্বয়ে অগ্রগতি ও সামগ্রিক ফলাফলের তুল্যমূল্য বিচার-বিশ্লেষণ এই প্রতিবেদনে রয়েছে।
যৌথভাবে এই প্রতিবেদন প্রকাশ করেন নীতি আয়োগের উপাধ্যক্ষ ডঃ রাজীব কুমার, আয়োগের সদস্য ডঃ ভি কে পল, আয়োগের মুখ্য কার্যনির্বাহী আধিকারিক শ্রী অমিতাভ কান্ত এবং স্বাস্থ্য ও পরিবার কল্যাণ মন্ত্রকের সচিব শ্রীমতী প্রীতি সুদন। বিশ্ব ব্যাঙ্কের কারিগরি সহায়তায় এবং কেন্দ্রীয় স্বাস্থ্য ও পরিবার কল্যাণ মন্ত্রকের সঙ্গে আলাপ-আলোচনার মাধ্যমে নীতি আয়োগ এই প্রতিবেদন রচনা করেছে। প্রতিবেদনে রাজ্য ও কেন্দ্রশাসিত অঞ্চলগুলির স্বাস্থ্য ক্ষেত্রে সার্বিক অগ্রগতির যে ক্রমতালিকা প্রকাশিত হয়েছে, তা স্থির করা হয়েছে ২৩টি বিষয়ের নিরিখে। ক্রমতালিকায় ওপরের দিকে রয়েছে – কেরল, অন্ধ্রপ্রদেশ ও মধ্যপ্রদেশ। এই তিনটি রাজ্যের সার্বিক অগ্রগতির নিরিখে এদের ওপরের দিকে রাখা হয়েছে। ধাপে ধাপে উন্নতির নিরিখে হরিয়ানা, রাজস্থান ও ঝাড়খন্ড – এই তিনটি রাজ্য ওপরের সারিতে রয়েছে।
ছোট রাজ্যগুলির মধ্যে সার্বিক অগ্রগতির ক্ষেত্রে মিজোরাম সবার ওপরে রয়েছে। এরপর রয়েছে – মণিপুর ও ত্রিপুরা। তবে, বার্ষিক অগ্রগতির নিরিখে মণিপুর প্রথম স্থানে রয়েছে। কেন্দ্রশাসিত অঞ্চলগুলির মধ্যে সার্বিক অগ্রগতির নিরিখে চন্ডীগড় এবং দাদরা ও নগর হাভেলী একেবারে ওপরে রয়েছে। একইভাবে, বার্ষিক অগ্রগতির ক্ষেত্রে দাদরা ও নগর হাভেলী প্রথম এবং চন্ডীগড় দ্বিতীয় স্থান পেয়েছে। স্বাস্থ্য ক্ষেত্রে সামগ্রিক অগ্রগতির নিরিখে পশ্চিমবঙ্গ সাফল্য অর্জনকারী রাজ্যগুলির মধ্যে রয়েছে।
CG/BD/SB
(Visitor Counter : 184
আদিবাসীবিষয়কমন্ত্রক
তামিলনাড়ুর মালয়ালি উপজাতিদের থেকে সংগৃহীত এক অনন্য রূপের জায়ান্ট রক বি মধু ট্রাইবেস ইন্ডিয়া'র সঙ্কলনে যুক্ত করা হয়েছে
নয়াদিল্লী, ২৮ ডিসেম্বর, ২০২০
‘আমাদের বাড়ি থেকে আপনার বাড়ি’ প্রচারাভিযানের অষ্টম সংস্করণের আওতায় ৩৫টির বেশি নতুন আকর্ষণীয়, পুষ্টি বৃদ্ধিকারী উপজাতি পণ্য ট্রাইবেস ইন্ডিয়ার আউটলেট এবং ওয়েবসাইটে তুলে ধরা হয়েছে। উপজাতি বিষয়ক মন্ত্রকের আওতাধীন ট্রাইফেড ৮ সপ্তাহ আগে এই প্রচারাভিযানের সূচনা করে। দেশের বিভিন্ন প্রান্তের উপজাতিদের কাছ থেকে প্রাকৃতিক, কার্যকরী, পুষ্টিকর, আকর্ষণীয় পণ্য সংগ্রহ এবং সেগুলি সাধারণ মানুষের কাছে পৌঁছে দেওয়ার লক্ষ্যে এই উদ্যোগ নেওয়া হয়। এই উদ্যোগের অঙ্গ হিসেবে তামিলনাড়ুর মালয়ালি উপজাতিদের কাছ থেকে প্রাকৃতিক, জৈব উৎপাদিত পণ্য সামগ্রী যেমন জায়ান্ট রক বি মধু, মধু, বিভিন্ন জাতের চাল, কালো মরিচ এবং তেঁতুল সংগ্রহ করা হয়েছে। উত্তর তামিলনাড়ুর পূর্বঘাটে বসবাসরত মালয়ালি উপজাতি গোষ্ঠীদের কাছ থেকে এই সামগ্রী সংগ্রহ করা হয়। এখানকার অধিবাসীরা পার্বত্য অঞ্চলে কৃষি এবং নানা চাষের কাজে যুক্ত। এর পাশাপাশি মধ্যপ্রদেশের পাতিয়ালা উপজাতিদের কাছ থেকে চোখ ধাঁধানো অলঙ্কার সংগ্রহ করা হয়েছে। ঝাড়খন্ডের লোহরা উপজাতিদের কাছ থেকে আকর্ষণীয় ধাতব সামগ্রী সংগ্রহ করা হয়েছে। গত এক সপ্তাহ ধরে এই সংগৃহীত নতুন উপজাতি পণ্য সামগ্রীগুলি দেশের ১২৫টি ট্রাইবেস ইন্ডিয়ার আউটলেটে পাওয়া যাচ্ছে । এছাড়াও ট্রাইবেস ইন্ডিয়া ভ্রাম্যমান গাড়ি এবং তাদের অনলাইন প্ল্যাটফর্মেও পাওয়া যাচ্ছে এই সামগ্রীগুলি।
স্বরাষ্ট্র মন্ত্রক
সংসদে মুসলিম মহিলা  বিল, ২০১৯ পাশ হল
নয়াদিল্লি, ৩০ জুলাই, ২০১৯
সংসদে আজ মুসলিম মহিলা  বিল, ২০১৯ পাশ হয়েছে।
বিল পাশের ঐতিহাসিক মুহূর্তে সন্তোষ প্রকাশ করে কেন্দ্রীয় স্বরাষ্ট্র মন্ত্রী শ্রী অমিত শাহ প্রধানমন্ত্রী শ্রী নরেন্দ্র মোদীকে তাঁর আরও একটি অঙ্গীকার পূরণ হওয়ার জন্য অভিনন্দন জানান। শ্রী শাহ বলেন, তিন তালাক প্রথার বর্জন এই বিলে সুনিশ্চিত করা হয়েছে।
মুসলিম মহিলাদের অভিনন্দন জানিয়ে স্বরাষ্ট্র মন্ত্রী বলেন, তিন তালাকের অভিশাপ থেকে মুক্ত হওয়ার জন্য আমি দেশের সমস্ত মুসলিম বোনেদের অভিনন্দন জানাই। এই আইন এক পশ্চাদগামী পরম্পরার অভিশাপ থেকে মুসলিম মহিলাদের মুক্ত করবে।
শ্রী শাহ আরও বলেন, মহিলাদের অধিকার সুরক্ষা ও তাঁদের ক্ষমতায়নে মোদী সরকার অঙ্গীকারবদ্ধ। মুসলিম মহিলাদের মর্যাদার সুরক্ষায় এই বিল এক ঐতিহাসিক পদক্ষেপ। এমনকি, বিলে মুসলিম মহিলাদের মর্যাদা সুরক্ষিত করার বিষয়টিকেও গুরুত্ব দেওয়া হয়েছে। এই বিল মুসলিম মহিলাদের জীবনে আশা ও সম্মানের এক নতুন যুগের সূচনা করবে। এখন থেকে মুসলিম মহিলাদের জন্য বিপুল সম্ভাবনার দ্বার খুলে যাবে এবং ‘নতুন ভারত’ গঠনে তাঁরাও গুরুত্বপূর্ণ ভূমিকা পালন করবেন।
ভারতের গণতন্ত্রে আজ এক মহৎ দিন বলে উল্লেখ করে শ্রী শাহ বলেন, “আমি এই ঐতিহাসিক বিল পাশে সমর্থন জানানোর জন্য সমস্ত দলকে ধন্যবাদ জানাই।”
CG/BD/DM
(Visitor Counter : 73
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯২ কোটি ৪৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটি ৯১ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৩ এপ্রিল, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৯২ কোটি ৪৩ লক্ষ ৪৭ হাজার ৪০৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯ কোটি ৯১ লক্ষ ৯৯ হাজার ৯২৫টি টিকার ডোজ হাতে রয়েছে।
CG/CB/SB
(Visitor Counter : 82
প্রধানমন্ত্রীরদপ্তর
প্রধানমন্ত্রী কাতারের আমির, আমির তামিম বিন হামাদ আল থানি-র সঙ্গে কথা বলেছেন
নয়াদিল্লি, ২৯ অক্টোবর, ২০২২
প্রধানমন্ত্রী শ্রী নরেন্দ্র মোদী কাতারের আমির, আমির তামিম বিন হামাদ আল থানি-র সঙ্গে কথা বলেন ও তাঁর দীপাবলি শুভেচ্ছার জন্য ধন্যবাদ জানান। কাতারে সফলভাবে ফিফা বিশ্বকাপ আয়োজনের জন্য শুভেচ্ছাও জানান শ্রী মোদী।
এক ট্যুইটে প্রধানমন্ত্রী বলেন;
“কাতারের মাননীয় আমির @TamimBinHamad এর সঙ্গে কথা বলে আনন্দিত। তাঁর দীপাবলি শুভেচ্ছার জন্য ধন্যবাদ। কাতারে সফলভাবে @FIFAWorldCup আয়োজনের জন্য তাঁকে শুভেচ্ছাও জানিয়েছি। আমরা ২০২৩ সালে ভারত-কাতার কূটনৈতিক সম্পর্কের ৫০ বছর যৌথভাবে উদযাপনে সম্মত হয়েছি।”
PG/PM/NS
(
রেলমন্ত্রক
প্রধানমন্ত্রী আগামীকাল গুজরাটে একাধিক রেল প্রকল্পের সূচনা করে জাতির উদ্দেশ্যে উৎসর্গ করবেন
মুম্বাই ও গান্ধীনগর, ১৫ জুলাই, ২০২১
প্রধানমন্ত্রী শ্রী নরেন্দ্র মোদী আগামীকাল শুক্রবার ভার্চুয়াল মোডে গুজরাটে একাধিক রেল প্রকল্পের সূচনা করবেন। এইসব প্রকল্প তিনি জাতির উদ্দেশ্যে উৎসর্গ করবেন।
রেল প্রকল্প গুলির মধ্যে রয়েছে সদ্য পুনর্সংস্কার মূলক গান্ধীনগর স্টেশন, গেজ পরিবর্তন ও বৈদ্যুতিকরণ প্রভৃতি। প্রধানমন্ত্রী ওইদিন গান্ধীনগর ক্যাপিটাল থেকে বারানসি পর্যন্ত সুপারফাস্ট সাপ্তাহিক এক্সপ্রেস এবং গান্ধীনগর ক্যাপিটাল থেকে ভারেথা পর্যন্ত মেমু ট্রেন পরিষেবার উদ্বোধন করবেন।
CG/ SB
(Visitor Counter : 108
ক্রেতা, খাদ্যএবংগণবন্টনমন্ত্রক
ব্যুরো অফ ইন্ডিয়ান স্ট্যান্ডার্ড  বিশ্ব মানক দিবস উদযাপন করেছে
নতুন দিল্লি, ১৪ অক্টোবর, ২০২১
বিশ্ব মানক দিবস উপলক্ষে ব্যুরো অফ ইন্ডিয়ান স্ট্যান্ডার্ড  আজ এক অনুষ্ঠানের আয়োজন করেছে। নতুন দিল্লিতে বিআইএস-এর সদর দপ্তরে ‘আরও উন্নত বিশ্বের জন্য দৃষ্টিভঙ্গী ভাগ করে নেওয়া’ শীর্ষক বিষয়ের ওপর সুস্থায়ী উন্নয়নের লক্ষ্যে এই অনুষ্ঠানের আয়োজন করা হয়। অনুষ্ঠানের পৌরহিত্য করেন ক্রেতা বিষয়ক, খাদ্য ও গণবন্টন এবং পরিবেশ, বন ও জলবায়ু পরিবর্তন প্রতিমন্ত্রী শ্রী অশ্বিনী কুমার চৌবে। তিনি দেশে অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রের গুরুত্ব এবং এই ক্ষেত্রের মান বজায় রাখার মাধ্যমে কিভাবে জাতীয় ও আন্তর্জাতিক বাজারে স্থান দখল করা যায় তার ওপর জোর দেন। মহামারীর পরিপ্রেক্ষিতে সুস্থায়ী উন্নয়নের লক্ষ্য পূরণের প্রয়োজনীয়তা, প্রাসঙ্গিকতা এবং আরও ভালো মানক ব্যবস্থাপনার ওপর গুরুত্ব আরোপ করেন তিনি।
অনুষ্ঠানে ক্রেতা বিষয়ক দপ্তরের সচিব শ্রীমতী লীনা নন্দন রাষ্ট্রসঙ্ঘের সকল সদস্য দেশের গৃহীত ১৭টি সুস্থায়ী উন্নয়নের লক্ষ্যমাত্রা এবং সেগুলির প্রতি ভারতের প্রতিশ্রুতি পূরণের বিষয়ে প্রচেষ্টা চালিয়ে যাওয়ার প্রয়োজনীয়তার ওপর জোর দেন। অনুষ্ঠানে ক্রেতা বিষয়ক দপ্তরের অতিরিক্ত সচিব শ্রীমতী নিধি খারে মানকের গুরুত্ব ও তাৎপর্য ব্যাখ্যা করেন। বিআইএস-এর মহানির্দেশক শ্রী প্রমোদ কুমার তিওয়ারি, অতিরিক্ত মহানির্দেশক শ্রীমতী মমতা উপাধ্যায় লাল সহ অন্যান্য ব্যক্তিবর্গ উপস্থিত ছিলেন।
CG/SS/SKD/
(Visitor Counter : 100
প্রধানমন্ত্রীরদপ্তর
সচেতনতা ও জন-অংশীদারিত্বের মাধ্যমে অপুষ্টির সমস্যা সমাধান করার বিষয়ে ওড়িশার বোলাঙ্গির-এর সাংসদের ট্যুইট শেয়ার করেছেন প্রধানমন্ত্রী
নয়াদিল্লি, ১০ এপ্রিল, ২০২৩
প্রধানমন্ত্রী শ্রী নরেন্দ্র মোদী সচেতনতা ও জন-অংশীদারিত্বের মাধ্যমে অপুষ্টির সমস্যা সমাধান করার বিষয়ে ওড়িশার বোলাঙ্গির-এর সাংসদ শ্রীমতী সঙ্গীতা কুমারি সিং দেও-য়ের একটি ট্যুইট শেয়ার করেছেন।
বোলাঙ্গির-এর সাংসদ তাঁর ট্যুইটে মহিলা ও শিশু কল্যাণ মন্ত্রকের আওতায় সরকারের গৃহীত পোষণ অভিযানের প্রভাবের কথা তুলে ধরেন। তিনি আরও জানান, পোষণ অভিযান থেকে এখন নিশ্চিত হয়েছে যে নবজাতক শিশু সুস্থ ও সবল হয়ে উঠছে। তিনি স্বচ্ছ ভারত মিশন প্রসঙ্গে প্রধানমন্ত্রীর আহ্বানের কথাও উল্লেখ করেন। তিনি বলেন, জন-অংশীদারিত্বের মাধ্যমে সরকারের এই প্রকল্পগুলি সফল হয়ে উঠছে।
প্রধানমন্ত্রী তাঁর ট্যুইটে বলেন;
“সচেতনতা ও জন-অংশীদারিত্বের মাধ্যমে অপুষ্টির সমস্যা মোকাবিলা প্রসঙ্গে এক আকর্ষণীয় ট্যুইটগুচ্ছ”।
PG/PM/NS
(
অর্থমন্ত্রক
অর্থনৈতিক সমীক্ষায় সম্পদ সৃষ্টি এবং তার লক্ষ্যে প্রাসঙ্গিক নীতি রূপায়ণের ওপর জোর
নয়াদিল্লি, ৩১ জানুয়ারি, ২০২০
ভারতের জানা অর্থনৈতিক ইতিহাসে তিন-চতুর্থাংশেরও বেশি সময়ে ভারত বিশ্বে শক্তিশালী অর্থনৈতিক শক্তি হয়ে উঠেছে। এই প্রধান্য পরিলক্ষিত হচ্ছে তার পরিকল্পনায়। এর মধ্যে বেশিরভাগ সময়েই আস্থার হাতের সহায়তায় সম্পদ সৃষ্টির জন্য বাজারের অদৃশ্য হাতের ওপর নির্ভর করা হয়েছে। আজ সংসদে ২০১৯-২০’র অর্থনৈতিক সমীক্ষা পেশ ক্রেন কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন। সমীক্ষায় প্রকাশ পেয়েছে, ভারতীয় অর্থনীতি উদারীকরণের পর চিরাচরিত পরম্পরা এবং আধুনিকতার মিশেলে দেশের অর্থনীতি কিভাবে এগিয়েছে। জিডিপি এবং মাথাপিছু জিডিপি শেয়ার বাজারের সম্পদ সৃষ্টির সঙ্গে সম্পৃক্ত। সেভাবেই বাজারের অদৃশ্য হাতের জন্য ভারতীয় রাজনীতি অনেক সুবিধাপ্রাপ্ত হয়েছে। উদারীকরণের পর দেখা গেছে, যেসব ক্ষেত্র এতে সামিল হয়েছে, তাদের উন্নতি হয়েছে উল্লেখযোগ্যভাবে। সমীক্ষায় স্পষ্টভাবে বলা হয়েছে, ৫ লক্ষ কোটি ডলারের অর্থনীতিতে পরিণত হতে গেলে বাজারের অদৃশ্য হাতের সঙ্গে তার সহায়ক আস্থার হাতটির প্রতিও নির্ভর করতে হবে। জোরালো করতে হবে অদৃশ্য হাতটিকে। যে কোনও নীতির মূলে থাকে সামাজিক কল্যাণ। নানা প্রতিবন্ধকতার জন্যও নীতি প্রণেতাদের নজর দিতে হয় নীতির কার্যকারিতার ওপর। যেমন যেটুকু সম্পদ জমি, মানবসম্পদ, মূলধন যতটুকু যাই পাওয়া যাক না কেন, তা চূড়ান্ত ব্যবহার করা। সংস্কারের পর গত পাঁচ বছরে সহজে ব্যবসা করার সুবিধা উল্লেখযোগ্যভাবে বেড়েছে। অর্থনৈতিক স্বাধীনতার আরও ব্যপ্তি ঘটেছে। তবুও এই সংস্কারের কাজ চালিয়ে যেতে হবে, যাতে বিশ্ব ব্যাঙ্কের ক্রমপর্যায় তালিকায় ভারত ৫০-এর ভেতর জায়গা করে নিতে পারে। একটি অর্থনীতিতে সম্পদ সৃষ্টির অর্থই হ’ল সাধারণ মানুষের ক্রয়ক্ষমতা বৃদ্ধি এবং জীবনের মানোন্নয়ন। পুষ্টিকর এক থালা খাবার সাধারণ মানুষের কাছে ন্যূনতম প্রয়োজন। সেজন্য প্রতিদিন সুলভে যাতে এই খাবারের থালা যাতে একজন সাধারণ মানুষ পান, তার দিকে নজর রাখাই আর্থিক নীতির লক্ষ্য হওয়া উচিৎ।
CG/AP/SB
(Visitor Counter : 84
প্রধানমন্ত্রীরদপ্তর
পণ্ডিত ভীমসেন যোশীর জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ৪ঠা ফেব্রুয়ারি, ২০২১
প্রধানমন্ত্রী নরেন্দ্র মোদী, পণ্ডিত ভীমসেন যোশীর জন্মদিনে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “পণ্ডিত ভীমসেন যোশীর জন্মদিনে তাঁকে শ্রদ্ধা জানাই। সংস্কৃতি ও সঙ্গীতের জগতে তাঁর অনবদ্য অবদানকে আমরা সব সময় স্মরণ করি। তাঁর উপস্থাপনা আন্তর্জাতিক স্তরে জনপ্রিয়তা অর্জন করেছিল। এই বছরটি বিশেষ গুরুত্বপূর্ণ কারণ তাঁর জন্মশতবার্ষিকী আমরা উদযাপন করা শুরু করেছি।“
প্রধানমন্ত্রীরদপ্তর
ওডিশায় রাজা পর্বে জনগণকে শুভেচ্ছা প্রধানমন্ত্রীর
নয়াদিল্লি, ১৫ জুন, ২০২৩
রাজ্য জুড়ে চলা রাজা পর্ব উৎসবে ওডিশার জনগণকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
ট্যুইটে প্রধানমন্ত্রী বলেছেন, “ওডিশা জুড়ে চলা রাজা পর্ব উৎসবের শুভেচ্ছা। এই শুভ সময় তাঁদের সুস্বাস্থ্য ও সমৃদ্ধি প্রাচুর্য্য নিয়ে আসুক। সর্বত্র সুখ বিরাজ করুক”।
CG/SS/SB……15_JUNE_2023...…
(
প্রধানমন্ত্রীরদপ্তর
জৈনাচার্য শ্রী বিজয় বল্লভ সুরিশ্বর জি মহারাজের ১৫১তম জন্মবার্ষিকীতে প্রধানমন্ত্রী ১৬ই নভেম্বর “স্ট্যাচু অফ পিস” –এর আবরণ উন্মোচন করবেন
নতুন দিল্লি, ১৪ নভেম্বর, ২০২০
প্রধানমন্ত্রী শ্রী নরেন্দ্র মোদী ১৬ই নভেম্বর বেলা ১২ টা ৩০ মিনিটে ভিডিও কনফারেন্সের মাধ্যমে জৈনাচার্য শ্রী বিজয় বল্লভ সুরিশ্বর জি মহারাজের ১৫১তম জন্মবার্ষিকী উপলক্ষ্যে “স্ট্যাচু অফ পিস” –এর আবরণ উন্মোচন করবেন।
শ্রী বিজয় বল্লভ সুরিশ্বর জি মহারাজ  জৈন সন্ত হিসেবে এক অনাড়ম্বর জীবনযাপন করতেন। তিনি নিঃস্বার্থভাবে কাজ করতেন এবং ভগবান মহাবীরের বার্তা একনিষ্ঠভাবে প্রচার করতেন। সুরিশ্বর জি মহারাজ, জনকল্যাণমুখী কাজ, শিক্ষার প্রসার, সামাজিক বিভিন্ন সমস্যা দূরীকরণ, উৎসাহ ব্যঞ্জক সাহিত্য  রচনা করেছেন এবং স্বাধীনতা সংগ্রামে সক্রিয়ভাবে সমর্থন জুগিয়েছেন ও স্বদেশীদের সাহায্য করেছেন। তাঁর অনুপ্রেরণায় বিভিন্ন রাজ্যে স্কুল, কলেজ, শিক্ষা প্রতিষ্ঠান সহ ৫০টি শিক্ষামূলক কেন্দ্র পরিচালিত হচ্ছে। তাঁর সম্মানে যে মূর্তির আবরণ উন্মোচন করা হবে, সেটির নাম “স্ট্যাচু অফ পিস”। ১৫১ ইঞ্চি লম্বা এই মূর্তিটি অষ্টধাতুর তৈরি। যেখানে তামার ভাগ বেশি। রাজস্থানের পালির জেতপুরায় বিজয়বল্লভ সাধনা কেন্দ্রে এই মূর্তিটি বসানো হবে।
প্রধানমন্ত্রীরদপ্তর
রাষ্ট্রসঙ্ঘের অর্থনৈতিক ও সামাজিক পরিষদের সভায় উচ্চস্তরীয় অধিবেশনে প্রধানমন্ত্রীর মূল ভাষণ
নতুন দিল্লি, ১৭ জুলাই, ২০২০
প্রধানমন্ত্রী শ্রী নরেন্দ্র মোদী আজ নিউইয়র্কে রাষ্ট্রসঙ্ঘের অর্থনৈতিক ও সামাজিক পরিষদএর সভায় এ বছরের উচ্চস্তরীয় অধিবেশনে মূল ভাষণ দিয়েছেন।
২০২১-২২ পর্যন্ত নিরাপত্তা পরিষদের অস্থায়ী সদস্য হিসাবে গত ১৭ই জুন ভারতের প্রতি বিপুল সমর্থনের প্রেক্ষিতে রাষ্ট্রসঙ্ঘের বৃহত্তর সদস্য দেশগুলির উদ্দেশে এই প্রথমবার ভাষণ দিলেন প্রধানমন্ত্রী।
এবছর ইকোসকের উচ্চস্তরীয় সভার মূল ভাবনা হ’ল – "কোভিড-১৯ এর পর বহুপাক্ষিকতা : ৭৫তম বার্ষিকীতে আমাদের কেমন রাষ্ট্রসঙ্ঘের প্রয়োজন"।
রাষ্ট্রসঙ্ঘের প্রতিষ্ঠার ৭৫তম বার্ষিকীতে উচ্চস্তরীয় ইকোসক অধিবেশনের মূল ভাবনার সঙ্গে রাষ্ট্রসঙ্ঘের নিরাপত্তা পরিষদে ভারতের অগ্রাধিকারের বিষয়গুলি প্রতিফলিত হয়। প্রধানমন্ত্রী কোভিড-১৯ পরবর্তী বিশ্বে 'বহুপাক্ষিক সংস্কার'এর পক্ষে পুনরায় ভারতের আহ্বানের কথা তুলে ধরেন যা,সমসাময়িক বিশ্বের বাস্তবতাকে প্রতিফলিত করে।
প্রধানমন্ত্রী তার ভাষণে সুস্থায়ী উন্নয়নের লক্ষ্য সহ ইকোসক এবং রাষ্ট্রসঙ্ঘের উন্নয়নমূলক কাজের সঙ্গে ভারতের দীর্ঘ সম্পর্কের কথা স্মরণ করেন। তিনি উল্লেখ করেন যে, ‘সবকা সাথ, সাবকা বিকাশ, সবকা বিশ্বাস’ - ভারতের এই উন্নয়নমূলক নীতিটি কাউকে পিছনে না রেখে সুস্থায়ী উন্নয়নের লক্ষ্যে অনুরণিত হয়েছে।
প্রধানমন্ত্রী উল্লেখ করেন যে ভারতের এই বিশাল জনসংখ্যার আর্থ-সামাজিক সূচককের উন্নতির সাফল্য বিশ্বে সুস্থায়ী উন্নয়নের লক্ষ্যে উল্লেখযোগ্য প্রভাব ফেলেছে। অন্যান্য উন্নয়নশীল দেশগুলির সুস্থায়ী উন্নয়নের লক্ষ্য পূরণে ভারতের প্রতিশ্রুতির কথা তুলে ধরেন প্রধানমন্ত্রী।
তিনি "স্বচ্ছ ভারত অভিযানের" মাধ্যমে সাফাই কার্যকলাপে উন্নতি, নারীর ক্ষমতায়ন, আর্থিক অন্তর্ভুক্তি সুশ্চিতকরণ এবং "সকলের আবাসন" ও "আয়ুষ্মান ভারত" প্রকল্প মতো জন কল্যাণমুখী কর্মসূচির মাধ্যমে আবাসন ও স্বাস্থ্য পরিষেবা প্রদানের মতো একাধিক উন্নয়নমূলক প্রয়াস চালানো হচ্ছে বলেও জানান।
প্রধানমন্ত্রী পরিবেশগত স্থায়িত্ব এবং জীব-বৈচিত্র্য সংরক্ষণের বিষয়ে ভারতের দৃষ্টিভঙ্গির বিষয়ে আলোকপাত করেন এবং আন্তর্জাতিক সৌর জোট ও বিপর্যয় প্রতিরোধ পরিকাঠামো প্রতিষ্ঠায় ভারতের অগ্রণী ভূমিকার কথা স্মরণ করেন।
নিজের পাশ্ববর্তী অঞ্চলকেই সর্বপ্রথম গুরুত্ব দেওয়া, এই প্রসঙ্গে ভারতের ভূমিকার কথা বলতে গিয়ে প্রধানমন্ত্রী বিভিন্ন দেশকে ওষুধ সরবরাহ নিশ্চিত করার ক্ষেত্রে ভারত সরকার এবং ভারতীয় ওষুধ প্রস্তুতকারী সংস্থাগুলির দেওয়া সহায়তা প্রদান ও সার্কগোষ্ঠী ভুক্ত দেশগুলির মধ্যে একটি যৌথ কৌশলগত প্রতিক্রিয়া সমন্বিত করার কথাও স্মরণ করেন।
এই নিয়ে দ্বিতীয়বার প্রধানমন্ত্রী ইকোসকে সম্বোধন করলেন। তিনি এর আগে ২০১৬ সালে জানুয়ারি মাসে ইকোসকে ৭০তম বার্ষিকীতে মূল ভাষণ দিয়েছিলেন।
(CG/SS
প্রধানমন্ত্রীরদপ্তর
প্রধানমন্ত্রী পয়লা অক্টোবর ফাইভ-জি পরিষেবার সূচনা করবেন
ভারতীয় মোবাইল কংগ্রেসের ষষ্ঠ পর্বের উদ্বোধন করবেন প্রধানমন্ত্রী
নয়াদিল্লি, ৩০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী পয়লা অক্টোবর সকাল ১০টায় নতুন দিল্লির প্রগতি ময়দানে ফাইভ-জি পরিষেবার সূচনা করবেন। এই পরিষেবা চালু হলে যোগাযোগ ব্যবস্থার উন্নতি হবে। এর পাশাপাশি, নেটওয়ার্কের মান উন্নত হবে।
প্রধানমন্ত্রী ভারতীয় মোবাইল কংগ্রেসের  উদ্বোধন করবেন। পয়লা অক্টোবর থেকে ৪ অক্টোবর পর্যন্ত আইএমসি, ২০২২ চলবে। এবারের মূল ভাবনা ‘নতুন ডিজিটাল বিশ্ব’। শীর্ষ স্থানীয় চিন্তাবিদ, উদ্যোগপতি ও উদ্ভাবন জগতের সঙ্গে যুক্ত ব্যক্তি ও সরকারি আধিকারিকদের এক মঞ্চে নিয়ে আসবে এই মোবাইল কংগ্রেস। ডিজিটাল প্রযুক্তিকে দ্রুত গ্রহণ করার ও ছড়িয়ে দেওয়ার নানা পন্থা-পদ্ধতি নিয়ে কথা বলবেন তাঁরা।
PG/PM/SB
(
কেন্দ্রীয়মন্ত্রিসভা
বিপর্যয় প্রতিরোধী পরিকাঠামো গড়ে তোলার জন্য আন্তর্জাতিক জোট গঠনে মন্ত্রিসভার অনুমোদন
নয়াদিল্লি, ২৮ অগাস্ট,, ২০১৯
বিপর্যয় প্রতিরোধী পরিকাঠামো গড়ে তোলার জন্য আন্তর্জাতিক জোট  গঠনের পাশাপাশি নতুন দিল্লিতে জোটের একটি সচিবালয় স্হাপনের ব্যাপারে কেন্দ্রীয় মন্ত্রিসভার কর্ম-পরবর্তী অনুমোদন মিলেছে। বুধবার নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই সিদ্ধান্ত হয়। উল্লেখ করা যেতে পারে, প্রধানমন্ত্রী গত ১৩ আগস্ট এই জোট গঠনের পাশাপাশি, সচিবালয় স্হাপনের প্রস্তাব অনুমোদন করেন।
মার্কিন যুক্তরাষ্ট্রের নিউ ইয়র্কে আগামী ২৩ সেপ্টেম্বর রাষ্ট্রসঙ্ঘের জলবায়ু পরিবর্তন সংক্রান্ত শীর্ষ সম্মেলনে বিপর্যয় প্রতিরোধী পরিকাঠামোর জন্য আন্তর্জাতিক জোটের সূচনার প্রস্তাব করা হয়েছে। রাষ্ট্রসঙ্ঘের মহাসচিব আয়োজিত এই শীর্ষ সম্মেলনে বিভিন্ন দেশের রাষ্ট্রপ্রধানদের জলবায়ু পরিবর্তন ও বিপর্যয় মোকাবিলায় প্রচেষ্টা সম্পর্কে অবহিত করা হবে। এই প্রেক্ষিতে সিডিআরআই-এর প্রয়োজনীয়তার বিষয়টিও উত্থাপিত হবে।
সিডিআরআই গঠনের ফলে বিপর্যয়, প্রতিরোধ ও জলবায়ু পরিবর্তন সংক্রান্ত পরিকাঠামোর বিভিন্ন দিক নিয়ে অভিজ্ঞতা ও জ্ঞান সঞ্চয়ের পাশাপাশি তথ্যের আদান-প্রদানের ক্ষেত্রে এক উপযুক্ত মঞ্চ গড়ে উঠবে। এমনকি, কারিগরি বিশেষজ্ঞদেরও একত্রিত করা সম্ভব হবে। এরফলে বিপর্যয়ের ঝুঁকি হ্রাস ও আর্থিক চাহিদা অনুযায়ী জোটভুক্ত দেশগুলিতে প্রয়োজনীয় পরিকাঠামো গড়ে তোলা ও তাদের দক্ষতা বৃদ্ধিতে এক কার্যকর ব্যবস্হা গড়ে উঠবে।
CG/BD/NS
(Visitor Counter : 69
প্রধানমন্ত্রীরদপ্তর
মহিলাদের ট্র্যাপ টিমের রৌপ্য পদক জয়ে প্রশংসা প্রধানমন্ত্রীর
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী হ্যাংঝাউ-এ এশিয়ান গেমসে মহিলাদের ট্র্যাপ টিমের নজরকাড়া সাফল্যের জন্য রৌপ্য পদক জয়ী মনীষা কীর, প্রীতি রজক এবং রাজেশ্বরী কুমারীর প্রশংসা করেছেন।
এক্স হ্যান্ডেলে এক পোস্টে প্রধানমন্ত্রী লিখেছেন :
“আমাদের ট্র্যাপ টিমের দক্ষতা ও নিখুঁত লক্ষ্যভেদের নজরকাড়া সাফল্য, যা ভারতকে এই বিভাগে রৌপ্য পদক এনে দিয়েছে! মনীষা কীর, প্রীতি রজক এবং @RiaKumari7-এর অসাধারণ সাফল্য।”
PG/MP/DM
(